Document ID: 32001R1613

Komission asetus (EY) N:o 1613/2001,
annettu 7 päivänä elokuuta 2001,
neuvoston asetuksen (ETY) N:o 404/93 soveltamista koskevista yksityiskohtaisista säännöistä banaanien tuontia yhteisöön koskevan menettelyn osalta annetun asetuksen (EY) N:o 896/2001 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon banaanialan yhteisestä markkinajärjestelystä 13 päivänä helmikuuta 1993 annetun neuvoston asetuksen (ETY) N:o 404/93(1), sellaisena kuin se on viimeksi muutettuna asetuksella (EY) N:o 216/2001(2), ja erityisesti sen 20 artiklan,
sekä katsoo seuraavaa:
(1) Komission asetuksessa (EY) N:o 896/2001(3) säädetään asetuksen (ETY) N:o 404/93 uudet soveltamista koskevat yksityiskohtaiset säännöt viimeksi mainitun asetuksen 18 artiklan 1 kohdassa säädettyjen, 1 päivästä heinäkuuta 2001 alkaen sovellettavien tuontitariffikiintiöiden hallinnointia varten.
(2) Asetuksen (EY) N:o 896/2001 8 artiklan 2 kohdan toisessa alakohdassa säädetään, että todisteet ei-perinteisen toimijan lähetyksestä annetaan esittämällä jäljennös toimijan nimellä laaditusta ja tosiasiallisesti vietyjä tuotemääriä koskevasta konossementista ja aluksen lastiluettelosta tai, soveltuvin osin, maa- tai ilmakuljetuksen kuljetusasiakirjasta. Tämän säännöksen yhdenmukaisen soveltamisen varmistamiseksi olisi täsmennettävä, että vaadittavien todisteiden on katettava lähetyksen kulku tavaroiden alkuperämaasta alkaen riippumatta siitä, mitä kuljetusvälinettä on käytetty. Tätä muutosta on sovellettava ensimmäistä kertaa vuoden 2001 neljäntenä vuosineljänneksenä tapahtuvia tuontitoimia koskeviin lähetyksiin.
(3) Tässä asetuksessa säädetyt toimenpiteet ovat banaanien hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 896/2001 8 artiklan 2 kohdan toinen alakohta seuraavasti: "Todisteet lähetyksestä annetaan esittämällä jäljennös toimijan nimellä laaditusta tosiasiallisesti tuotuja määriä koskevasta konossementista ja aluksen lastiluettelosta tai, soveltuvin osin, maa- tai ilmakuljetuksen kuljetusasiakirjasta, ja todisteen on katettava lähetyksen kulku tavaroiden alkuperämaasta alkaen."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan ensimmäistä kertaa vuoden 2001 neljäntenä vuosineljänneksenä tapahtuvia tuontitoimia koskeviin lähetyksiin.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 7 päivänä elokuuta 2001.

Labels: 8
3
17
6